projecte-aina/catalan_government_crawling huggingface dataset:
Els dies 16 i 17 d'octubre una delegació de l'Agència Catalana de Cooperació al Desenvolupament, l'Agència de Residus de Catalunya, el Fons Català de Cooperació al Desenvolupament i MedCities van visitar el programa de Suport a les Comunitats Libaneses d'Acollida, una iniciativa del PNUD Líban que rep el suport de diverses entitats de cooperació catalanes per a la millora de la gestió de residus municipals i la promoció del reciclatge a la Comunitat Urbana de Al Fayhaa.
La missió va consistir en una sèrie de visites de seguiment a infraestructures clau del projecte, com la planta de tractament de residus sòlids a Trípoli i les zones de les proves pilot de recollida selectiva.
Paral·lelament es van celebrar diverses sessions de discussió entre els agents de la cooperació catalana i el PNUD Líban, responsable de l'execució del projecte, i la Comunitat Urbana de Al Fayhaa, contrapart institucional, amb l'objectiu de revisar els estudis i plans estratègics que permetran tancar aquesta fase del programa, el desembre del 2018, i encarar la fase següent.
L'Agència de Residus de Catalunya, amb el suport de MedCities, ha liderat una iniciativa de mobilitat de coneixements que es concreta en la revisió del contingut del pla estratègic de recollida i tractament de residus, que s'està elaborant en el marc del projecte, i que es reforçarà amb una missió d'experts de l'Àrea Metropolitana de Barcelona el dia 29 d'octubre.
Durant la missió van visitar també les diverses zones on s'implementarà la prova pilot per a la recollida selectiva de residus i van reunir-se amb representants de la societat civil que s'involucrarà a les activitats de sensibilització del públic.
Si la iniciativa és reeixida, aquesta pràctica per al foment del reciclatge es podrà fer extensiva al conjunt de la Unió de Municipalitats d'Al Fayhaa, formada per Trípoli, El Mina, El Bedawi i Qalamoun.
El projecte Gestió Integral dels Residus Sòlids Municipals és una iniciativa d'acció coordinada entre alguns dels principals actors de la cooperació catalana al Líban: l'Agència Catalana de Cooperació al Desenvolupament, l'Agència de Residus de Catalunya, el Fons Català de Cooperació al Desenvolupament, MedCities, l'Àrea Metropolitana de Barcelona i l'Ajuntament de Barcelona.
Signatura de l'acord de cooperació catalana al Líban
La directora de l'Agència Catalana de Cooperació al Desenvolupament, Carme Gual, encapçala un viatge al Líban per a fer el seguiment del Programa de Suport a les Comunitats Libaneses d'Acollida, fruit de l'acord entre les cooperacions catalanes i el Programa de les Nacions Unides per al Desenvolupament.
Una missió tècnica de l'ACCD visita aquesta setmana les ciutats de Beirut i Trípoli per a fer seguiment i reunions de treball en el marc del Programa de Suport a les Comunitats Libaneses d'Acollida.
Es tracta d'un projecte del Programa de les Nacions Unides per al Desenvolupament (PNUD) que compta amb finançament conjunt de l'Agència Catalana de Cooperació al Desenvolupament, l'Àrea Metropolitana de Barcelona, l'Ajuntament de Barcelona i el Fons Català de Cooperació al Desenvolupament, amb suport tècnic de l'Agència de Residus de Catalunya, diversos ajuntaments i MedCities.
El programa finalitza el proper 28 de febrer de 2019 i té per objectiu la millora de la gestió de residus municipals i la promoció del reciclatge a la Comunitat Urbana d'Al Fayhaa.
La finalitat del viatge és fer el seguiment de les actuacions contemplades a l'acord, així com entrevistar-se amb els principals actors i autoritats locals participants en el projecte per tal de reflexionar sobre la continuïtat del programa.
L'agenda inclou reunions de treball a Beirut amb l'oficina del Programa de les Nacions Unides per al Desenvolupament (PNUD Líban), i a Trípoli amb la Comunitat Urbana d'Al-Fayhaa, així com visites sobre el terreny als abocadors, plantes de reciclatge i punts verds que són resultat del programa.
D'altra banda, la directora de l'ACCD participarà també al llançament del projecte "MASAR per a governs locals" del fons fiduciari MADAD de la Unió Europea.
L'impulsa un consorci liderat per VNG International (agència de cooperació internacional de l'associació de municipis dels Països Baixos) amb la participació de KL (associació de municipis de Dinamarca) i el Polish Center for International Aid (organització no governamental polonesa), i l'ACCD.
Aquesta iniciativa té per objectiu enfortir les capacitats del governs locals libanesos i iraquians per tal que puguin planificar el desenvolupament a llarg termini de les àrees urbanes, així com respondre als contextos canviants que es deriven de l'emergència humanitària a Síria.
Signatura de l'acord de cooperació catalana al Líban
Índex de desenvolupament humà: 0,581
Classificació Índex de Desenvolupament Humà: Posició 133 de 194 països
Esperança de vida al néixer: 71,17 anys
Taxa de mortalitat infantil per cada 1000 nascuts vius: 25,16
Taxa d'alfabetització d'adults: 83,37%
Població que viu per sota dels nivells de pobresa: 56,2%
Població en situació de pobresa extrema: 11,2%
Índex de desenvolupament humà sobre gènere: 0,539
Arxiu Històric de la Policia Nacional.
Programa pluriennal implementat abans per la Procuradoria de Drets Humans de Guatemala i actualment pel Ministeri de Cultura.
Actuació centrada en la recuperació i divulgació de l' Arxiu Històric de la Policia Nacional (Ciutat de Guatemala).
L'Arxiu és un fons documental de l'Arxiu General d'Amèrica Central, patrimoni de la Nació i un dels més grans de tota Amèrica Llatina, aproximadament 80 milions de fulls que representen 116 anys d'història de Guatemala i de la institució policial.
Té un incalculable valor històric, social, científic i judicial que requereix de la feina d'un equip tècnic especialitzat per preservar i per a que l'Estat de Guatemala comprengui la importància d'aquest fons documental que just ara es comença a conèixer.
Agència Catalana de Cooperació al Desenvolupament (ACCD)
Contacte delegat protecció de dades: [EMAIL].
Gestió i tramitació dels expedients de contractació.
Tractem les vostres dades per a la gestió i tramitació dels expedients de contractació.
Conservem les vostres dades personals durant la vigència del contracte.
Un cop finalitzat, segons les taules d'accés i avaluació i tria documental.
Missió realitzada en interès públic.
El tractament és necessari per complir una missió realitzada en interès públic, d'acord amb la Llei 9/2017, de 8 de novembre, de contractes del sector públic (RGPD: 6.1.e).
Les dades es comunicaran a tercers.
Les dades no es comunicaran a tercers, excepte al Registre públic de contractes, en virtut de la Llei 9/2017, de 8 de novembre, de contractes del sector públic, i a l'Agència Tributària, d'acord amb la normativa corresponent a cada impost aplicable en cada moment.
També es poden cedir dades de caràcter personal a les persones que sol·licitin accedir-hi en aplicació del principi de transparència i accés a la informació pública previst a la Llei 19/2014, de 29 de desembre, de transparència, accés a la informació pública i bon govern.
Accedir a les dades, rectificar-les, suprimir-les, sol·licitar-ne la portabilitat, oposar-se al tractament i sol·licitar-ne la limitació
Qualsevol persona té dret a obtenir confirmació sobre si a l'ACCD estem tractant dades personals que la concerneixen, o no.
En determinades circumstàncies previstes a l'article 18 RGPD, les persones interessades poden sol·licitar la limitació del tractament de les seves dades.
Les persones interessades poden oposar-se al tractament de les seves dades.
L'ACCD deixarà de tractar les dades, tret de motius legítims imperiosos o per exercir o defensar possibles reclamacions.
En virtut del dret a la portabilitat, les persones interessades tenen dret a obtenir les seves dades personals en un format o estructura d'ús comú i lectura mecànica i a transmetre'l a un altre responsable.
Mitjançant un escrit adreçat a l'ACCD, Via Laietana 14, 4a planta, Barcelona (08003)
Mitjançant petició genèrica disponible a tràmits Gencat.
Si considereu que els vostres drets no s'han atès adequadament, teniu dret a presentar una reclamació davant l'Autoritat Catalana de Protecció de Dades del lloc de residència habitual, lloc de treball o on s'hagi produït l'incompliment de la normativa.
Si aquesta autoritat és l'APDCAT, pots fer-ho mitjançant un escrit al carrer Rosselló, 214, Esc.
A, 1r 1a, Barcelona (08008) o a la seu electrònica [URL].
El Fons de Dones del Senegal fa possible la resposta immediata d'organitzacions locals per a prevenir i preparar les comunitats davant la pandèmia del coronavirus.
Una vintena d'associacions i moviments de dones del departament de Pikine, al Senegal, han reconduït les seves accions cap a la prevenció i la sensibilització de la població sobre la malaltia per coronavirus, que recentment ha provocat els primers contagis al país.
Finançades a través del Fons de Dones del Senegal, aquestes organitzacions han iniciat una sèrie d'activitats per explicar als barris els modes de transmissió de la malaltia i les mesures preventives que cal prendre, en particular el rentat regular de mans amb sabó o una solució hidroalcohòlica, i l'ús d'un mocador o el colze per a la tos.
A més, les entitats han distribuït lots de productes desinfectants amb l'objectiu de minimitzar al màxim la propagació del virus a les comunitats.
Les 25 associacions de dones participants havien estat seleccionades l'any 2019 per dur a terme microprojectes sobre els drets de les dones, amb el finançament que l'Agència Catalana de Cooperació al Desenvolupament ha canalitzat a través del Fons de Dones del Senegal, gestionat per l'entitat Graines Senegal.
La utilització dels fons de dones per a donar suport a microprojectes per a l'apoderament de les dones s'està replicant també al Marroc, Moçambic i Colòmbia.
Com mostra l'emergència del coronavirus, aquest instrument es caracteritza per una enorme flexibilitat i adaptabilitat, i això permet a l'ACCD ajustar-se de forma molt ràpida a les necessitats reals i immediates de les comunitats on incideixen.
D'un pressupost global de 100.000 euros al Fons de Dones del Senegal, l'import dedicat fins ara a la resposta a la COVID-19 és de 5.600 euros, gràcies a la notable capacitat d'adaptació de les entitats davant la pandèmia.
A data de 31 de març, els casos positius de coronavirus són 175, amb la regió de Dakar com a epicentre de l'epidèmia, però es tem que aquesta xifra augmenti notablement durant les setmanes vinents.
El conseller Bernat Solé, durant la seva intervenció a la reunió telemàtica.
La finalitat dels tractaments de dades recollits en aquesta pàgina és gestionar les dades de caràcter personal, econòmiques i laborals, del personal que presta els seus serveis a l'Agència Catalana de Cooperació al Desenvolupament, en particular per a tramitar els certificats de signatura electrònica, i d'alta i baixa a aplicacions corporatives o departamentals.
Gestionar les dades de caràcter personal, econòmiques i laborals, del personal que presta els seus serveis a l'Agència Catalana de Cooperació al Desenvolupament per tramitar els certificats de signatura electrònica, i d'alta i baixa a aplicacions corporatives o departamentals.
La persona interessa pot retirar el seu consentiment en qualsevol moment.
En virtut del dret a la portabilitat, les persones interessades tenen dret a obtenir les seves dades personals en un format estructura d'ús comú i lectura mecànica i a transmetre'l a un altre responsable.
Si considereu que els vostres drets no s'han atès adequadament, teniu dret a presentar una reclamació davant l'Autoritat Catalana de Protecció de Dades del lloc de residencia habitual, lloc de treball o on s'hagi produït l'incompliment de la normativa.
A, 1er 1a Barcelona (08008) o a la seu electrònica ( https://seu.apd.cat ).
Gestionar les dades de caràcter personal, econòmiques i laborals, del personal que presta els seus serveis a l'Agència Catalana de Cooperació al Desenvolupament per tramitar els certificats de signatura electrònica, i d'alta i baixa a aplicacions corporatives, concretament per tramitar la T-CAT.
En virtut del dret a la portabilitat, les persones interessades tenen dret a obtenir les seves dades personals en un format o estructura d'ús comú i lectura mecànica i a transmetre'l a un altre responsable.
A, 1r 1a, Barcelona (08008) o a la seu electrònica ( https://seu.apd.cat ).
En motiu del 20 de juny, Dia Mundial de les Persones Refugiades, l'Agència Catalana de Cooperació al Desenvolupament impulsa una jornada plena d'activitats a la Biblioteca Marcel·lí Domingo de Tortosa.
És una iniciativa organitzada conjuntament amb la Direcció General de Cooperació al Desenvolupament del Departament d'Acció Exterior i el Servei de Biblioteques del Departament de Cultura de la Generalitat de Catalunya.
La trobada tindrà lloc a la Biblioteca Marcel·lí Domingo de Tortosa, i les activitats inclouen taules de debat i presentacions sobre la resposta institucional i ciutadana a la crisi de refugi; un taller de contacontes sobre el desplaçament forçat, i la preestrena de la pel·lícula documental Miss Kiet's Children, que aborda l'arribada d'un grup d'infants refugiats a una escola dels Països Baixos.
L'entrada és lliure per a totes les activitats, però cal confirmar l'assistència a [EMAIL] abans del dia 19 de juny.
Les memòries i els documents que es presenten a continuació expliquen de manera detallada els projectes, programes i intervencions de la cooperació catalana durant el període regit pel Pla director de cooperació al desenvolupament 2015-2018.
Si voleu descarregar totes les dades del cicle en format reutilitzable, cliqueu l' enllaç a Dades Obertes.
En el darrer apartat podeu consultar també els diversos documents d'avaluació del Pla director.
El Programa Català de Protecció de Defensors i Defensores dels Drets Humans té per objectiu oferir protecció i atenció integral a defensors i defensores dels drets humans que vegin amenaçada la seva vida o integritat per raó de l'activitat de defensa dels drets humans que realitzen en el seu país d'origen, a través d'una acollida temporal de sis mesos a Catalunya i acompanyament al retorn.
Aquest programa es realitza amb el suport de diverses unitats del Govern, com la Direcció General de Relacions Institucionals i amb el Parlament -a través de la Subdirecció General de Memòria, Pau i Drets Humans-, l'Agència Catalana de Cooperació al Desenvolupament, la Secretaria d'Igualtat, Migracions i Ciutadania.
D'altra banda, la Comissió Catalana d'Ajuda al Refugiat és l'entitat col·laboradora, encarregada de la gestió del programa.
Finalment, hi tindran un rol actiu les diferents entitats catalanes que presentin les candidatures de defensors i defensores.
Acollir temporalment a Catalunya defensors i defensores dels drets humans amenaçats i oferir-los una atenció integral mitjançant un programa psicosocial, formatiu i d'incidència i l'acompanyament i seguiment al retorn.
Període d'acollida dels defensors/es de sis mesos a Catalunya i acompanyament i seguiment al retorn al seu país d'origen.
Acompanyament integral de les persones defensores, que contempla:
Seleccionar dues candidatures de persones defensores dels drets humans per a participar en el programa 2017.
Durant 40 anys el popular músic senegalès Baaba Maal ha connectat Àfrica a través de les seves melodies.
Ara ho fa amb NANN-K, un moviment per apoderar i implicar comunitats rurals en el desenvolupament de l'Àfrica.
Baaba Maal ha visitat la seu de l'Agència Catalana de Cooperació al Desenvolupament a Barcelona per presentar aquest projecte.
NANN-K significa "escolta això" en pulaar, la llengua materna de Maal.
La voluntat d'aquest moviment, segons Baaba Maal, és donar suport a persones de Senegal i la resta d'Àfrica a desenvolupar el seu propi negoci en el món de l'agricultura, la ramaderia i la pesca.
Un dels vessants més importants del projecte és l'apropament d'aquests treballadors al món digital i les noves tecnologies per tal d'ésser competitius i estar connectats amb la resta del planeta.
NANN-K va néixer a Dakar (Senegal) el 2016, tot i que Baaba Maal fa molts anys que treballa pel desenvolupament sostenible global amb l'Organització de les Nacions Unides i entitats com Oxfam.
"Vull ser una inspiració per a que la gent cregui en sí mateixa.
Ho tenen tot -l'aigua, la terra, la mà d'obra...
Només necessiten organització i estar connectats", explica el músic a l'Agència Catalana de Cooperació al Desenvolupament (ACCD).
Pensant localment i actuant de forma global, NANN-K s'ha centrat especialment en dos col·lectius de la societat africana que –tot i el seu potencial- no han tingut mai oportunitats reals de liderar en qüestions econòmiques o socials: els joves i les dones.
De fet, la data d'inici del projecte (8 de març, Dia Internacional de les Dones) va ser escollida per honrar la seva participació en el desenvolupament de negocis a l'Àfrica ja que –segons explica Maal- "les dones han fet un gran canvi a l'Àfrica des que són conscients que tenen un rol importantíssim a jugar".
Entre altres coses, NANN-K ajuda a aconseguir préstecs per posar en marxa negocis, desenvolupa programes de formació i inspira la creació d'estructures cooperatives que permeten a les petites explotacions familiars mantenir-se independents mentre s'introdueixen en una xarxa de suport més gran.
A més, aquest projecte ha permès importants oportunitats de diàleg i cooperació entre els agricultors i el govern del Senegal.
Durant la seva visita a Barcelona, Baaba Maal va comentar la importància dels senegalesos i africans que viuen a altres indrets del món pel desenvolupament de la seva pròpia societat.
"Comptem molt amb la gent de la diàspora perquè ens ensenyin tot el que han après de les comunitats que els han acollit", deia abans d'expressar la seva voluntat d'internacionalitzar el moviment en un futur.
Si voleu saber més sobre Baaba Maal i el seu projecte NANN-K, podeu veure l'entrevista en vídeo sobre la presentació del moviment a l'ACCD.
Aquesta convocatòria té per objectiu concedir subvencions a iniciatives presentades per ONGD catalanes, per a la transformació social, que responguin a un enfocament integrat de gènere i basat en drets humans i s'orientin al compliment dels objectius estratègics i específics del Pla director de cooperació al desenvolupament 2015-2018.
Infografia sobre els projectes finançats a la Convocatòria de projectes 2017
RESOLUCIÓ EXI/1763/2017, de 19 de juliol, per la qual es modifica la dotació pressupostària de la convocatòria de subvencions a projectes de cooperació al desenvolupament i d'educació per al desenvolupament per a l'any 2017.
Diligència de 20 de juny de 2017 de la Junta de Valoració de la convocatòria de subvencions a projectes de cooperació al desenvolupament i educació per al desenvolupament per l'any 2017.
Formulari per a aportar documentació [Línia1]
Formulari per a aportar documentació [Línia2]
Material informatiu utilitzat a les formacions dels dies 25 i 27 d'abril i 4 i 5 de maig a Barcelona.
El manual d'imatge corporativa del Govern demana que el logotip de l'ACCD sempre vagi acompanyat del logotip de la Generalitat de Catalunya.
A continuació podeu descarregar cadascuna de les imatges, amb alta resolució:
La maquetació hauria de seguir les proporcions indicades aquí.
Convocatòria d'incentivació a la presentació de projectes d'internacionalització a convocatòries europees d'R+D+I en l'àmbit de la cooperació al desenvolupament (INTCO).
Aquesta convocatòria impulsa la promoció de la recerca en qüestions de desenvolupament sostenible per part dels actors de la cooperació catalana.
L'objectiu de la convocatòria és aprofitar les capacitats instal·lades en les entitats del sistema universitari i de recerca catalans i promoure'n l'associació amb les ONGD del país, per tal de crear consorcis competitius que puguin obtenir finançament de la Unió Europea per a propostes de recerca en qüestions d'interès per a la cooperació catalana.
L'ACCD encarrega a l'Agència de Gestió d'Ajuts Universitaris i de Recerca (AGAUR) la gestió d'aquesta convocatòria.
Resolució definitiva de la convocatòria de subvencions per a la incentivació a la presentació de projectes d'internacionalització a convocatòries europees d'R+D+I en l'àmbit de la cooperació al desenvolupament (INTCO).
Convocatòria per a l'any 2018 per a la concessió de subvencions destinades a l'enfortiment de les capacitats del teixit associatiu de les comarques de Lleida i Girona amb compromís per la lluita, la igualtat de gènere i contra les desigualtats dels drets humans i col·lectius.
El termini per a presentar la documentació és del 25 de desembre de 2018 fins al 7 de febrer de 2019, ambdós inclosos.
Cal que consulteu periòdicament el Tauler electrònic de la Generalitat de Catalunya per a conèixer totes les notificacions derivades de les convocatòries de subvencions.
El Programa Català de Protecció a Defensors i Defensores dels Drets Humans (PCPDDH) és una iniciativa impulsada per la Generalitat de Catalunya en la que col·labora l'Ajuntament de Sant Cugat i que gestiona la Comissió Catalana d'Ajuda al Refugiat.
Aquest programa té per objecte oferir protecció a defensors i defensores dels drets humans en situació de risc a causa de la seva activitat de defensa dels drets humans per mitjans pacífics.
El programa consta d'una acollida de 6 mesos a Catalunya, un programa d'atenció psicosocial, formatiu i d'incidència, i l'acompanyament i seguiment en el retorn al seu país d'origen.
Per a l'edició del PCPDDH 2019 està prevista l'acollida temporal de 3 persones defensores dels drets humans en situació de risc.
En aquesta edició s'ofereix com a novetat la possibilitat d'acollida d'una defensora acompanyada de la seva família (fills/es i/o parella).
També poden presentar candidatures les agrupacions d'ONGD que compleixin els requisits de l'anterior apartat, amb associacions, xarxes, col·legis professionals, ajuntaments, etc. sense personalitat jurídica diferenciada.
El pressupost que les administracions donants han destinat al PCPDDH el gestiona en la seva totalitat la Comissió Catalana d'Ajuda al Refugiat.
Les ONGD que hagin presentat les candidatures seleccionades rebran 10.000 € en concepte de costos indirectes i tindran cobertes les despeses de viatges i estades resultants de l'acompanyament al defensor/a acollit/da.
El període de presentació de sol·licituds s'inicia el 20 de març de 2019 i finalitza el 30 d'abril de 2019, inclosos.
S'ha de presentar el formulari normalitzat per correu electrònic a: [EMAIL]
Criteris relatius a l'entitat que presenta la proposta de candidatura:
En un termini màxim de 20 dies des de la finalització del període de presentació de sol·licituds es comunicaran per correu electrònic les candidatures seleccionades.
Aquesta convocatòria té per objectiu concedir subvencions a iniciatives presentades per ONGD catalanes, per a la transformació social, que responguin a un Enfocament de Gènere i Basat en Drets Humans (EGiBDH) i s'orientin al compliment de determinades prioritats, valors, i/o finalitats de la Llei 26/2001, de 31 de desembre, de cooperació al desenvolupament, relacionats amb l'esmentat EGiBDH.
RESOLUCIÓ EXI/1581/2020, d'1 de juliol, per la qual es modifica la Resolució EXI/1245/2019, de 7 de maig, per la qual s'aproven les bases reguladores de les subvencions a projectes de cooperació al desenvolupament i d'educació per al desenvolupament.
Infografia sobre els projectes i programes finançats a les convocatòries de 2019
Cal que consulteu periòdicament el Tauler electrònic de la Generalitat de Catalunya per a conèixer totes les notificacions derivades de les convocatòries de subvencions.
Llei que estableix els valors, les finalitats i els principis de l'activitat de cooperació al desenvolupament i la solidaritat internacional, així com els seus instruments i modalitats.